PATVIRTINTA

 Molėtų pradinės mokyklos

 direktoriaus 2020 m. rugpjūčio 31 d.

 įsakymu Nr. V-70

**MOLĖTŲ PRADINĖS MOKYKLOS 2019-2020 IR 2020-2021 MOKSLO METŲ**

**PRADINIO UGDYMO PROGRAMOS BENDRASOJO UGDYMO PLANO**

**PAPILDYMAS**

**I SKYRIUS**

**BENDROSIOS NUOSTATOS**

1. Bendrajame ugdymo plane vartojamos sąvokos:
	1. **Nuotolinis mokymas** – mokymo proceso organizavimo būdas, kai mokiniai, būdami skirtingose vietose ir naudodamiesi informacinėmis komunikacijos priemonėmis ir technologijomis, bendrauja su mokytoju mokymo tikslams pasiekti.
	2. **Sinchroninis mokymas** - nuotolinis mokymas, kuris vyksta fiksuotu laiku ir kartais tam tikroje vietoje, pavyzdžiui, naudojant vaizdo ar garso konferencijų būdą;
	3. **Asinchroninis mokymas** - nuotolinis mokymas, kuris vyksta bet kur ir bet kuriuo metu, bendraujama naudojantis informacinėmis ir komunikacinėmis technologijomis ar paprastu paštu;
	4. **Mišrusis mokymas** – nuotolinis mokymas, kuriame yra sinchroninio ir asinchroninio mokymosi elementų.

**II SKYRIUS**

**MOKYKLOS UGDYMO PLANO RENGIMAS**

7. Mokyklos Bendrasis ugdymo plano suderintas su mokyklos taryba 2020 m. rugpjūčio 28 d. Mokyklos tarybos posėdyje, protokolo Nr. T - 4 ir savivaldybės administracijos direktoriaus įgaliotu asmeniu.

8. Mokyklos Bendrojo ugdymo plano papildymas aptartas mokytojų tarybos posėdyje 2020 m. rugpjūčio 28 d., protokolo Nr. MP – 3.

9. Mokyklos Bendrajame ugdymo plano papildyme įteisinti mokyklos bendruomenės susitarimai dėl ugdymo organizavimo karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROCESO TRUKMĖ**

14. Mokslo metai prasideda:

14.3. 2020-2021 mokslo metai ir ugdymo procesas prasideda 2020 m. rugsėjo 1 d., baigiasi 2021 m. birželio 8 d. Ugdymo proceso trukmė – 175 ugdymo dienos (35 savaitės);

14.4. ugdomasis procesas skirstomas pusmečiais, pusmečių datos: I pusmetis nuo 2020-09-01 d. iki 2021-01-21 d. (88 mokslo dienos), II pusmetis nuo 2021-01-22 d. iki 2021-06-08 d. (87 mokslo dienos), patvirtintos direktorės 2019 m. rugpjūčio 29 d. įsakymu Nr. V-138.

15. Ugdymo procese mokiniams skiriamos rudens, žiemos (Kalėdų), žiemos, pavasario (Velykų) atostogos, kurių bendra trukmė 2020-2021 mokslo metais – 20 ugdymo dienų. Į atostogų trukmę neįskaičiuojamos švenčių ir poilsio dienos.

17. 2020-2021 mokslo metais:

17.1. mokiniams skiriamos atostogos:

|  |  |  |
| --- | --- | --- |
| Atostogos | Prasideda | Baigiasi |
| Rudens | 2020-10-26 | 2020-10-30 (5 dienos) |
| Žiemos (Kalėdų) | 2020-12-23 | 2021-01-05 (7 dienos) |
| Žiemos | 2021-02-15 | 2021-02-19 (4 dienos) |
| Pavasario (Velykų) | 2021-04-06 | 2021-04-09 (4 dienos) |
| Iš viso: |  | 20 dienų |

19. Vasaros atostogos skiriamos pasibaigus ugdymo procesui. Jų pradžią nustato mokyklos vadovas, suderinęs su mokyklos taryba ir savininko teises ir pareigas įgyvendinančia institucija, savivaldybės vykdomąja institucija ar jos įgaliotu asmeniu, dalyvių susirinkimu (savininku):

19.2. 2020-2021 mokslo metai - vasaros atostogų pradžia 2021 m. birželio 9 d., pabaiga – 2020 m. rugpjūčio 31 d. (direktorės 2019 m. rugpjūčio 29 d. įsakymu Nr. V-139).

20. Ugdymas esant ypatingoms aplinkybėms ar aplinkybėms mokykloje, dėl kurių ugdymo procesas negali būti organizuojamas kasdieniu mokymo organizavimo būdu, gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu, atsižvelgiant į ypatingų aplinkybių ar aplinkybių mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, pobūdį ir apimtis

**ANTRASIS SKIRSNIS**

**MOKYKLOS UGDYMO TURINIO FORMAVIMAS IR ĮGYVENDINIMAS**

27. Minimalus pamokų skaičius pradinio ugdymo bendrajai programai įgyvendinti **(savaitę)**:

27.2. 2020-2021 mokslo metais skiriamos ugdymo valandos, kai ugdymo valandos trukmė 1 klasėse – 35 min., 2-4 klasėse - 45 min.:

1 KLASĖS

2020-2021 MOKSLO METAI

|  |  |  |  |  |
| --- | --- | --- | --- | --- |
| KlasėDalykas | 1A | 1B | 1C | 1D |
| Dorinis ugdymas (tikyba, etika )  | 1 | 1 | 1 | 1 |
| Lietuvių kalba | 8 | 8 | 8 | 8 |
| Matematika | 4 | 4 | 4 | 4 |
| Pasaulio pažinimas | 2 | 2 | 2 | 2 |
| Dailė ir technologijos | 2 | 2 | 2 | 2 |
| Muzika | 2 | 2 | 2 | 2 |
| Fizinis ugdymas | 2 | 2 | 2 | 2 |
| Šokis | 1 | 1 | 1 | 1 |
| Pamokų skaičius mokiniui | 22 | 22 | 22 | 22 |
| Pamokos, skiriamos mokinių ugdymosi poreikiams tenkinti | 1\* | 1\* | 1\* | 1\* |
| Iš viso pamokų | 23 | 23 | 23 | 23 |

\* Pamokos, skiriamos mokinių poreikiams tenkinti: 1 klasės – po 1 pamoką prevencijos programai įgyvendinti.

2 KLASĖS

2020-2021 MOKSLO METAI

|  |  |  |  |  |
| --- | --- | --- | --- | --- |
| KlasėDalykas | 2A | 2B | 2C | 2D |
| Dorinis ugdymas (tikyba, etika )  | 1 | 1 | 1 | 1 |
| Lietuvių kalba | 7 | 7 | 7 | 7 |
| Užsienio kalba (anglų) | 2 | 2 | 2 | 2 |
| Matematika | 5 | 5 | 5 | 5 |
| Pasaulio pažinimas | 2 | 2 | 2 | 2 |
| Dailė ir technologijos | 2 | 2 | 2 | 2 |
| Muzika | 2 | 2 | 2 | 2 |
| Fizinis ugdymas | 2 | 2 | 2 | 2 |
| Šokis | 1 | 1 | 1 | 1 |
| Pamokų skaičius mokiniui | 24 | 24 | 24 | 24 |
| Pamokos, skiriamos mokinių ugdymosi poreikiams tenkinti | 1\* | 1\* | 1\* | 1\* |
| Iš viso pamokų | 25 | 25 | 25 | 25 |

\* Pamokos, skiriamos mokinių poreikiams tenkinti: 2 klasės – po 1 pamoką prevencijos programai įgyvendinti.

3 KLASĖS

2020-2021 MOKSLO METAI

|  |  |  |  |  |
| --- | --- | --- | --- | --- |
| KlasėDalykas | 3A | 3B | 3C | 3D |
| Dorinis ugdymas (tikyba, etika )  | 1 | 1 | 1 | 1 |
| Lietuvių kalba | 7 | 7 | 7 | 7 |
| Užsienio kalba (anglų) | 2 | 2 | 2 | 2 |
| Matematika | 5 | 5 | 5 | 5 |
| Pasaulio pažinimas | 2 | 2 | 2 | 2 |
| Dailė ir technologijos | 2 | 2 | 2 | 2 |
| Muzika | 2 | 2 | 2 | 2 |
| Fizinis ugdymas | 2 | 2 | 2 | 2 |
| Šokis | 1 | 1 | 1 | 1 |
| Pamokų skaičius mokiniui | 24 | 24 | 24 | 24 |
| Pamokos, skiriamos mokinių ugdymosi poreikiams tenkinti | 1\* | 1\* | 1\* | 1\* |
| Iš viso pamokų | 25 | 25 | 25 | 25 |

\* Pamokos, skiriamos mokinių poreikiams tenkinti: 3 klasės - po 1 pamoką prevencijos programai įgyvendinti.

4 KLASĖS

2020-2021 MOKSLO METAI

|  |  |  |  |  |
| --- | --- | --- | --- | --- |
| KlasėDalykas | 4A | 4B | 4C | 4D |
| Dorinis ugdymas (tikyba, etika )  | 1 | 1 | 1 | 1 |
| Lietuvių kalba | 7 | 7 | 7 | 7 |
| Užsienio kalba (anglų) | 2 | 2 | 2 | 2 |
| Matematika | 4 | 4 | 4 | 4 |
| Pasaulio pažinimas | 2 | 2 | 2 | 2 |
| Dailė ir technologijos | 2 | 2 | 2 | 2 |
| Muzika | 2 | 2 | 2 | 2 |
| Fizinis ugdymas | 2 | 2 | 2 | 2 |
| Šokis | 1 | 1 | 1 | 1 |
| Pamokų skaičius mokiniui | 23 | 23 | 23 | 23 |
| Pamokos, skiriamos mokinių ugdymosi poreikiams tenkinti | 2\* | 2\* | 2\* | 2\* |
| Iš viso pamokų | 25 | 25 | 25 | 25 |

\*Pamokos, skiriamos mokinių poreikiams tenkinti: 4 klasės - po 1 pamoką informatikos pagrindams ugdyti, loginiams uždaviniams spręsti; po1 pamoką prevencijos programai įgyvendinti.

27.3. Pamokos mokinių ugdymosi poreikiams tenkinti skiriamos:

27.3.1. valandos skiriamos 4 klasių mokinių ugdymo(si) poreikiams tenkinti - informatikos pagrindams ugdyti, loginiams uždaviniams spręsti (1 val.), prevencijos programai įgyvendinti (1 val.);

27.3.2. valandos skiriamos 3 klasių mokinių ugdymo(si) poreikiams tenkinti - prevencijos programai įgyvendinti (1 val.);

27.3.3. valandos skiriamos 2 klasių mokinių ugdymo(si) poreikiams tenkinti - prevencijos programai įgyvendinti (1 val.);

27.3.4. valandos skiriamos 1 klasių mokinių ugdymo(si) poreikiams tenkinti - prevencijos programai įgyvendinti (1 val.).

31. Laikinosios grupės iš kelių klasių mokinių sudaromos:

31.1. doriniam ugdymui (tikybai, etikai);

31.2. specialiajai pedagoginei pagalbai teikti;

31.3. maksimalus mokinių skaičius laikinoje grupėje – 24 mokiniai;

31.4. pradinio ugdymo skyriuje – pagal esamą mokinių skaičių.

33. Ugdymo turinio formavimo būdai:

|  |  |
| --- | --- |
| Ugdymo turinio formavimo būdas | Klasės, dalykai |
| Integralus |  |
| Dalykinis |  |
| Mišrus | 1A, 1B, 1C, 1D, 4D, Inturkės ugdymo skyrius |

**TREČIASIS SKIRSNIS**

**UGDYMO ORGANIZAVIMAS JUNGTINĖSE KLASĖSE**

34. Inturkės ugdymo skyriuje jungiamos 3 klasės: 2 (2 mokiniai), 3 (6 mokiniai), 4 (1 mokinys) klasės.

35. Atsižvelgiant į Bendrojo ugdymo plano 27 punkte numatytą minimalų skiriamų pamokų skaičių, klasės kontaktinių valandų skaičius per mokslo metus jungtinėms klasėms skiriamas, vadovaujantis Mokymų lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“.

2020-2021 MOKSLO METAI

|  |  |  |  |  |
| --- | --- | --- | --- | --- |
| Klasė Ugdymo dalykai | 2 | 3 | 4 | Iš viso 2-4 klasėse pamokų |
| Dorinis ugdymas (tikyba, etika ) | 1 | 1 | 1 | 3 |
| Lietuvių kalba  | 7 | 7 | 7 | 21 |
| Užsienio kalba (anglų)  | 2 | 2 | 2 | 6 |
| Matematika  | 5 | 5 | 4 | 14 |
| Pasaulio pažinimas | 2 | 2 | 2 | 6 |
| Dailė ir technologijos | 2 | 2 | 2 | 6 |
| Muzika  | 2 | 2 | 2 | 6 |
| Fizinis ugdymas | 3 | 3 | 3 | 9 |
| Minimalus privalomų pamokų skaičius mokiniui | **24** | **24** | **23** | **71** |
| Pamokos, skiriamos mokinių ugdymosi poreikiams tenkinti  | **1** | **1** | **1** | **3** |
| Maksimalus pamokų skaičius mokiniui | **25** | **25** | **24** | **74** |
| NEFORMALUSIS UGDYMAS:2, 3, 4 klasėse – 1 val. / sav.  |

**KETVIRTASIS SKIRSNIS**

**MOKINIŲ UGDYMO NAMIE IR UGDYMO ŠEIMOJE ORGANIZAVIMAS**

41. Mokinių, dėl ligos ar patologinės būklės negalinčių mokytis mokykloje, mokymas namie organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“:

41.1. Bendroji programa įgyvendinama, ugdymą organizuojant pagal atskirus ugdymo dalykus ar integruojant ugdymo dalykų turinį. Įgyvendinamos visos Bendrosios programos dalykų programos, išskyrus kūno kultūros programą;

41.2. mokykla, suderinusi su mokinio tėvais (globėjais) ir atsižvelgusi į mokinio ligos pobūdį bei gydytojo rekomendacijas, parengia individualų mokinio ugdymo namie planą (pritaiko Bendrąją programą, numato ugdomųjų veiklų tvarkaraštį);

41.3. mokinys gydytojo leidimu dalį pamokų gali lankyti mokykloje arba mokytis nuotoliniu mokymo proceso organizavimo būdu. Šios ugdymo pamokos įrašomos į mokinio individualų ugdymo planą;

41.4. mokiniams, kurie mokosi namie nuotoliniu mokymo proceso organizavimo būdu (pavienio mokymosi forma), konsultacijoms grupėje skiriama 40 procentų (1 klasėje – 308 pamokos, 2, 4 klasėse – 336 pamokos, 3 klasėje – 322 pamokos), individualioms konsultacijoms – 15 procentų (1 klasėje – 115-116 pamokų, 2, 4 klasėse – 126 pamokos, 3 klasėje – 120-121 pamoka) Bendrojo ugdymo plano 27 punkte nustatytų pamokų per metus, o mokiniams, kurie mokosi nuotoliniu mokymo proceso organizavimo būdu (grupinio mokymosi forma), skiriamos Bendrojo ugdymo plano 27 punkte nustatytos pamokos per metus;

 41.5. namie savarankišku mokymo proceso organizavimo būdu (pavienio mokymosi forma) mokomam mokiniui skiriama:

41.5.1. 1-3 klasėse – 315 metinių (9 savaitinės) pamokų Bendrosios programos ugdymo dalykams įgyvendinti;

41.5.2. 4 klasėse – 385 metinės (11 savaitinių) pamokos.

**PENKTASIS SKIRSNIS**

**BENDROSIOS PROGRAMOS UDGYMO DALYKŲ, INTEGRUOJAMŲ PROGRAMŲ ĮGYVENDINIMAS**

45.1.3. klasių mokytojų pasirinktos prevencinės programos:

|  |  |  |  |
| --- | --- | --- | --- |
| Klasė | Mokytojas | „Antras žingsnis“ | Integruojama |
| 1A | J. Juciūnienė | x | Atskira pamoka |
| 1B | E. Bužinskienė | x | Atskira pamoka |
| 1C | 1. Rabeckienė
 | x | Atskira pamoka |
| 1D | M. Šėžienė | x | Atskira pamoka |
| 2A | D. Burneikienė | x | Atskira pamoka |
| 2B | D. Pumputienė | x | Atskira pamoka |
| 2C | 1. Grigelevičiūtė
 | x | Atskira pamoka |
| 2D | Dž. Čereškienė | x | Atskira pamoka |
| 3A | L. Petkevičienė | x | Atskira pamoka |
| 3B | M. Matulienė | x | Atskira pamoka |
| 3C | R. Daukantienė | x | Atskira pamoka |
| 3D | Z. Laurinavičienė | x | Atskira pamoka |
| 4A | A. Repečkienė | x | Atskira pamoka |
| 4B | L. Auglienė | x | Atskira pamoka |
| 4C | D. Klimienė | x | Atskira pamoka |
| 4D | 1. Karaliūtė
 | x | Atskira pamoka |
| Inturkės pradinio ugdymo skyrius, 2,3,4, klasės, V. Kubickienė | x | Atskira pamoka |

**SEPTINTASIS SKIRSNIS**

**MOKINIŲ INDIVIDUALIOS PAŽANGOS STEBĖJIMO IR FIKSAVIMO APRAŠAS**

**I SKYRIUS**

 **BENDROSIOS NUOSTATOS**

50. Mokinių individualios pažangos stebėjimo ir fiksavimo tvarkos aprašas (toliau Aprašas) parengtas vadovaujantis Pradinio, pagrindinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V- 1309, Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 (Lietuvos Respublikos švietimo ir mokslo ministro 2012 m. gegužės 8 d. įsakymo Nr. V-766 redakcija) dėl Nuosekliojo mokymosi pagal bendrojo ugdymo programas tvarkos aprašą, Mokinių pažangos ir pasiekimų vertinimo samprata, patvirtinta Lietuvos Respublikos švietimo ir mokslo ministro 2004 m. vasario 25 d. įsakymu Nr. ISAK-256), metodine priemone „Mokinio individualios pažangos vertinimas“, Pradinės mokyklos mokinių pažangos ir pasiekimų vertinimo tvarkos aprašu, patvirtintu 2015 m. rugsėjo 7 d. įsakymu Nr. V – 121, mokyklos susitarimais.

 51. Apraše apibrėžiamos individualios mokinių pažangos stebėjimo ir fiksavimo nuostatos, principai ir būdai, informavimas apie individualius mokinių pasiekimus ir pažangą.

 52. Tvarkos apraše vartojamos sąvokos apibrėžtos Lietuvos Respublikos švietimo įstatyme ir kituose teisės aktuose. Apraše vartojamos šios sąvokos:

 52.1. **Mokinių pažangos ir pasiekimų vertinimas** – nuolatinis informacijos apie mokinių mokymosi pažangą ir pasiekimus kaupimo, interpretavimo ir apibendrinimo procesas;

 52.2. **Įsivertinimas (refleksija**) – paties mokinio ugdymosi proceso, pasiekimų ir pažangos stebėjimas, vertinimas ir apmąstymas, nusimatant tolesnius mokymosi žingsnius;

 52.3. **Mokinio pažanga** – mokymosi etapo pabaigoje identifikuotas mokinio dalykinių žinių ir gebėjimų, bendrųjų kompetencijų bei vertybių nuostatų aukštesnis (gilesnis, platesnis, išsamesnis) lygmuo, palyginant su mokymosi etapo pradžioje turėtu lygmeniu;

 52.4. **Rezultatas** – matomas, dažniausiai išmatuojamas rezultatas, atitinkantis standartus, apibrėžtus tikslus, kriterijus ar požymius;

 52.5. **Vertinimas** – nuolatinis informacijos apie mokinių mokymosi pažangą ir pasiekimus kaupimo, interpretavimo ir apibendrinimo procesas;

 52.6. **Vertinimo informacija** – įvairiais būdais iš įvairių šaltinių surinkta informacija apie mokinio mokymosi patirtį, jo pasiekimus ir daromą pažangą (žinias ir supratimą, gebėjimus, nuostatas);

 52.7. **Formuojamasis ugdomasis vertinimas** – ugdymo(si) procese teikiamas abipusis atsakas, grįžtamasis ryšys, padedantis mokiniui gerinti mokymą(si), nukreipiantis, ką dar reikia išmokti, leidžiantis mokytojui pritaikyti mokymą, siekiant kuo geresnių rezultatų;

 52.8. **Diagnostinis vertinimas** – vertinimas, kuriuo išsiaiškinami mokinio pasiekimai ir tam tikru mokymosi metu padaryta pažangą, numatomos tolesnio mokymosi galimybės, pagalba sunkumams įveikti;

 52.9. **Apibendrinamasis sumuojamasis vertinimas** – formaliai patvirtinti mokinio ugdymosi rezultatai baigus programą, kursą ar kitą mokymosi etapą;

 52.10. **Pasiekimai** – asmeninė pažanga (pokytis) ir įgudimas, išmatuojamas rezultatas;

 52.11. **Įgudimas** – mokėjimas atlikti užduotį tam tikru lygmeniu;

**II SKYRIUS**

 **MOKINIŲ INDIVIDUALIOS PAŽANGOS STEBĖJIMO IR FIKSAVIMO TIKSLAS IR UŽDAVINIAI**

53. Mokinių individualios pažangos stebėjimo ir fiksavimo tikslas:

53.1. padėti mokiniui mokytis ir bręsti kaip asmenybei, nustatant mokytojo, mokyklos darbo sėkmę, priimti pagrįstus sprendimus.

54. Mokinių individualios pažangos stebėjimo ir fiksavimo uždaviniai:

54.1. padėti mokiniui pažinti save, suprasti savo stipriąsias ir silpnąsias puses, įvertinti savo pasiekimų lygmenį, kelti mokymosi tikslus;

54.2. informuoti apie mokinio mokymosi patirtį, pasiekimus ir pažangą;

54.3. padėti mokytojui įžvelgti mokinio mokymosi galimybes, nustatyti problemas ir spragas, diferencijuoti ir individualizuoti darbą, parinkti ugdymo turinį ir metodus;

54.4. suteikti tėvams (globėjams) informaciją apie vaiko mokymąsi, stiprinti ryšius tarp vaiko, tėvų (globėjų) ir mokyklos;

54.5. sudaryti sąlygas mokytojams analizuoti kiekvieno mokinio individualią pažangą pamokose;

54.6. sukurti palankią ugdymui(si) edukacinę aplinką.

**III SKYRIUS**

 **MOKINIŲ INDIVIDUALIOS PAŽANGOS DALYVIAI, JŲ FUNKCIJOS**

55. Į individualios pažangos stebėjimo ir fiksavimo procesą įtraukiami mokiniai, tėvai (globėjai), klasių ir dalykų mokytojai, pagalbos mokiniui specialistai, mokyklos administracija:

55.1. Mokiniai:

55.1.1. suvokia informaciją, kokį mokymosi lygmenį jau pasiekė, pagal galimybes savarankiškai arba padedami mokytojų aptaria bei numato tolesnius ugdymo(si) tikslus, priemones tikslams pasiekti, pagal gebėjimus analizuoja pokyčius, pildo individualios pažangos lapus (kaip susitarta klasėse, pvz.: žymi testų, diktantų rezultatus grafikuose, spalvina diagramas ir t.t.);

55.1.2. pasibaigus pusmečiams įsivertina ir aptaria savo pažangą su klasės, dalyko mokytoja;

55.2. Klasių, dalykų mokytojai:

55.2.1. taiko formuojamojo vertinimo strategijas;

55.2.2. apie savo kiekvieno mokinio pasiekimus ir pažangą kaupia informaciją, ją analizuoja ir, vadovaudamiesi savo informacijos kaupimo ir fiksavimo sistema, rašo įvertinimą už mokinio veiklas: diktantus, testus, kūrybinius darbus, apklausą raštu ir žodžiu, namų darbus, darbą pamokoje ir pan.;

55.2.3. savo darbo užrašuose (aptarę su mokiniais ir jų tėvais (globėjais)) naudoja sau patogius sutartinius simbolius, fiksuojančius mokinių mokymosi pastangas, atliekamas namų darbų užduotis, taisomus kontrolinius darbus, atliekamas papildomas užduotis, aktyvų darbą pamokoje ir kt.;

55.2.4. analizuoja ir individualiai su mokiniais aptaria jų asmeninę pažangą bei pastangas, teikia informaciją mokiniui apie jo daromą pažangą, mokymosi sėkmę, pokyčius, mokymosi sunkumus ir numato būdus mokymosi sunkumams šalinti;

55.2.5. esant reikalui teikia individualią mokymosi pagalbą;

55.2.6. esant reikalui kreipiasi pagalbos į mokyklos specialistus, VGK dėl pagalbos suteikimo mokiniui;

55.2.7. mokinių tėvus (globėjus) informuoja apie vaikų pasiekimus ir pažangą pagal poreikį, susitartu būdu, užfiksuotu vertinimo tvarkoje ir ugdymo plane;

55.2.8. metodinėse grupėse, metodinėje taryboje analizuoja diagnostinių darbų, pusmečio, metinio mokymosi pasiekimų rezultatus. Sprendžia dėl mokymo metodų ir strategijų, mokymosi užduočių, šaltinių tinkamumo, išteklių panaudojimo veiksmingumo;

55.2.9. administracija gauna diagnostinių testų rezultatų duomenis apie mokinių pasiekimų pokyčius, individualią pažangą (du kartus per metus – viduryje I ir II pusmečių), kurie yra suvesti į el. dienyną Mokytojų tarybos posėdžiuose (kartą per pusmetį), susitarimai fiksuojami metodinės tarybos protokoluose;

55.2.10. pusmečio pabaigoje direktoriaus pavaduotojui ugdymui pateikia sutartos formos klasės mokinių pažangos ir pasiekimų ataskaitą (pažangos pokyčius žymi: kilimas žalia spalva, stabilus pokytis – balta, kritimas – raudona); klasės ataskaitoje nurodo sėkmių, nesėkmių priežastis, priemones problemoms spręsti;

55.2.11. 1-4 klasių mokinių įvairūs darbai kaupiami aplankuose, kurie pildomi mokytojo nuožiūra ir saugomi mokykloje;

55.3. Administracija:

55.3.1. užtikrina, kad visi mokytojai, mokiniai, tėvai (globėjai, rūpintojai) susipažintų su individualios pažangos vertinimo principais;

55.3.2. sudaro sąlygas mokytojams bendradarbiauti;

55.3.3. vykdo sistemingą mokinių individualios pažangos stebėjimo, stebėjimo, fiksavimo, analizės ir pagalbos teikimo priežiūrą;

55.3.4. analizuoja ir sistemina mokinių pasiekimų rezultatus;

55.3.5. organizuoja mokinių pasiekimų ir pažangos pokyčių aptarimą klasių koncentrų metodiniuose rateliuose, metodinėje taryboje, Mokytojų tarybos posėdžiuose, VGK, teikia pasiekimų gerinimo rekomendacijas;

55.3.6. direktoriaus pavaduotojas ugdymui, vadovaudamasis klasės mokytojų pateiktomis klasės mokinių mokymosi rezultatų ataskaitomis, rengia mokinių mokymosi rezultatų pusmečio ir metinę analizę, kurią pristato Mokytojų tarybos posėdžiuose. Esant būtinybei, priimami sprendimai dėl ugdymo proceso koregavimo;

55.3.7. sudaro sąlygas mokiniams gauti reikiamą pagalbą, padeda mokytojams spręsti iškilusias problemas ir teikia pagalbą.

**IV SKYRIUS**

 **MOKINIO INDIVIDUALIOS PAŽANGOS STEBĖJIMAS**

56. Mokinių pasiekimų lygmens nustatymo būdai:

56.1. mokinių individualios pažangos stebėjimas:

56.1.1. klasės, dalykų mokytojai stebi mokinių individualią pažangą ir mokinius vertindami, nustato mokinių pasiekimų lygį ir pažangą;

56.1.2. mokyklos lygmeniu direktoriaus pavaduotojas ugdymui ne mažiau kaip 2 kartus per metus surenka iš mokytojų informaciją apie kiekvieną mokinį, fiksuoja, ar jis daro pažangą, ar pereina į kitą lygmenį, ar vyksta jo atžanga;

56.1.3. remdamasi gauta informacija daro išvadą, kokia dalis mokinių iš atskirų dalykų pasiekusi tam tikrą lygį, kokia dalis daro pažangą ir pan.;

56.2. Diagnostiniai testai, mokinių pasiekimų lygmenims nustatyti:

56.2.1. atliekami mokslo metų pradžioje:

|  |  |  |
| --- | --- | --- |
| Data | Klasė | Dalykai |
| Rugsėjo 3-4 sav.  | 2 | Matematika (testas)Lietuvių kalba (diktantas, skaitymo teksto suvokimo testas, gramatika)Pasaulio pažinimas (testas)(1 klasės mokymosi programos dalykų diagnostiniai EMA testai) |
|  | 3, 4 | Matematika (testas) Lietuvių kalba (diktantas, teksto suvokimo testas, gramatika)Pasaulio pažinimas (testas)(atitinkamai 2 ir 3 klasių mokymosi programų dalykų diagnostiniai EMA testai) |
| Rugsėjo 4 sav. - spalio 1 sav. | 1 | Lietuvių kalba (pirminis skaitymo įgūdžių vertinimas) Matematika (testas)Pasaulio pažinimas (testas)(priešmokyklinio ugdymo programos diagnostiniai testai) |

56.2.2. diagnostinių testų rezultatai suvedami į EMA;

56.2.3. gauti rezultatai aptariami koncentrų metodiniuose rateliuose, įvardijamos stipriosios ir silpnosios pusės, planuojamas išryškėjusių problemų sprendimas:

56.2.3.1. klasės pateikia ataskaitas pagal sritis: mokinių pasiskirstymas pagal pasiekimų lygius, mokinių surinktų taškų dalis pagal veiklos sritis, mokinių surinktų taškų dalis pagal gebėjimų grupes;

56.2.4. remiantis gautais rezultatais planuojamas / koreguojamas klasės ugdymo turinys ir individualios pažangos lūkesčiai;

56.2.5. mokslo metų pabaigoje:

|  |  |  |
| --- | --- | --- |
| Data | Klasė | Dalykai |
| Gegužės 2-3 sav. | 1 | Matematika (testas)Lietuvių kalba (skaitymo įgūdžiai, teksto suvokimo testas, diktantas, gramatika)Pasaulio pažinimas (testas) |
| Balandžio – gegužės mėn.  | 2 | NMPP/ Matematika (testas)Lietuvių kalba (skaitymo įgūdžiai, diktantas, teksto suvokimo testas, gramatika)Pasaulio pažinimas (testas) |
| Gegužės 2-3 sav. | 3 | Matematika (testas)Lietuvių kalba (diktantas, kūrybinis darbas, teksto suvokimo testas, gramatika)Pasaulio pažinimas (testas) |
| Balandžio – gegužės mėn.  | 4 | NMPP |

56.3. mokykloje susitarta diagnostinių, pasitikrinamųjų darbų pažangumo kokybę vertinti taip:

56.3.1. matematikos, pasaulio, lietuvių kalbos (teksto suvokimo) darbai vertinimo lentelė:

|  |  |
| --- | --- |
| Klaidos | Vertinimo kriterijai mokytojai |
| 100 – 90 proc. taškų | Vaiko žinios ir gebėjimai atitinka aukštesnįjį pasiekimų lygį |
| 89 - 51 proc. taškų | Vaiko žinios ir gebėjimai atitinka pagrindinį pasiekimų lygį |
| 50 - 30 proc. taškų | Vaiko žinios ir gebėjimai atitinka patenkinamą pasiekimų lygį |
| 29 proc. ir mažiau | Vaikui reikalinga pagalba |

56.3.2. diktantų vertinimo lentelė:

56.3.2.1. Diktantų klaidų analizės lentelė (rekomenduojama)

|  |  |
| --- | --- |
| Klaidos | Vertinimo kriterijai mokytojai |
| 0-1 klaida | Atitinka aukštesniojo lygio reikalavimus |
| 2-5 klaidos | Atitinka pagrindinio lygio reikalavimus |
| 6-10 klaidų | Atitinka patenkinamo lygio reikalavimus |
| 11 ir daugiau klaidų | Vaikui reikalinga pagalba |

56.3.3. vertinant diagnostinius patikrinamuosius darbus, rekomenduojama naudotis NMPP testų vertinimo instrukcijų rekomendacijomis;

56.7. rekomenduojama patikrinamuosius ir kontrolinius darbus rašyti į atskirus sąsiuvinius, užduočių lapus, kurie kaupiami aplankuose;

57. Mokiniai, nerašę diagnostinio testo, praleidę pamokas, atsiskaito sutartu, patogiu mokytojui ir mokiniui laiku.

58. Pagalbos vaikui organizavimas:

58.1. siūloma sutartą laiką lankyti VDM grupę, kur mokiniui bus suteikta pagalba ugdymosi problemoms šalinti;

58.2. situacijai negerėjant, mokinio pažanga analizuojama VGK, sudaromas individualus spragų šalinimo planas;

58.3. situacijai nesikeičiant, mokinio tėvams (globėjams, rūpintojams) rekomenduojama mokinio gebėjimus vertinti ŠPT.

**AŠTUNTASIS SKIRSNIS**

**UGDYMO ORGANIZAVIMO TVARKA ESANT YPATINGOMS APLINKYBĖMS AR ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

**I SKYRIUS**

**BENDROSIOS NUOSTATOS**

59. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei (toliau – ypatingos aplinkybės), laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (pvz., vyksta remonto darbai ir pan.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau nuotolinis mokymo būdas).

60. Ekstremali temperatūra – mokyklos ir (ar) gyvenamojoje teritorijoje minus 20°C ar žemesnė arba 30°C ar aukštesnė.

61. Mokyklos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, priima sprendimus:

61.1. laikinai koreguoti ugdymo procesą įgyvendinimą;

61.1.1. keisti nustatytą pamokų trukmę;

61.1.2. keisti nustatytą pamokų pradžios ir pabaigos laiką;

61.1.3. ugdymo procesą perkelti į kitas aplinkas;

61.1.4. priimti kitus aktualius ugdymo proceso organizavimo sprendimus, mažinančius / šalinančius pavojų mokinių sveikatai ir gyvybei;

61.2. laikinai stabdyti ugdymo procesą, kai dėl susidariusių aplinkybių mokyklos aplinkoje nėra galimybės jo koreguoti ar tęsti ugdymo procesą grupinio mokymo forma kasdieniu mokymo proceso organizavimo būdu (klasė, pamoka) nei grupinio mokymosi forma nuotoliniu mokymo būdu (pvz., sutrikus elektros tinklų tiekimui ir pan.) ir kt. Ugdymo procesas mokyklos vadovo sprendimu laikinai stabdomas 1 – 2 darbo dienas. Jeigu ugdymo procesas turi būti stabdomas ilgesnį laiką, mokyklos vadovas sprendimą dėl ugdymo proceso stabdymo derina su valstybinės mokyklos – savininko teises ir pareigas įgyvendinančia institucija, savivaldybės mokyklos – savivaldybės vykdomąja institucija ar jos įgaliotu asmeniu.

61.3. ugdymo procesą organizuoti nuotoliniu mokymo būdu, kai nėra galimybės tęsti ugdymo procesą grupinio mokymo forma kasdieniu mokymo proceso organizavimo būdu. Mokyklos vadovas sprendimą ugdymo procesą organizuoti nuotoliniu mokymo būdu priima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.

62. Valstybės, savivaldybės lygiu ar mokyklos vadovui priėmus sprendimą ugdymą organizuoti nuotoliniu mokymo būdu, mokykla:

62.1. vadovaujasi mokyklos parengtomis ugdymo organizavimo gairėmis dėl ugdymo organizavimo ypatingomis aplinkybėmis ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu;

62.2. vadovaujasi Mokymo nuotoliniu ugdymo proceso organizavimo būdu kriterijųaprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

62.3. įvertina, ar visi mokiniai gali dalyvauti ugdymo procese pasirinkta kita mokymo forma ir būdais, susitarti dėl galimų šios problemos sprendimo būdų, pasirinkimo alternatyvų, galimos pagalbos priemonių. Užtikrina, kad visi mokiniai turi priėjimą prie mokymosi išteklių. Pastebėjus, kad mokinio namuose nėra sąlygų mokytis, sudaromos sąlygos mokytis mokykloje, jeigu mokykloje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti mokykloje, ugdymo proceso organizavimas laikinai perkeliamas į kitas saugias patalpas;

62.4. susitaria dėl mokinių emocinės sveikatos stebėjimo, taip pat mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;

62.5. skiria ne mažiau kaip 50 procentų ugdymo procesui numatyto laiko (per savaitę ir (ar) mėnesį) sinchroniniam ugdymui, ir ne daugiau 50 procentų – asinchroniniam ugdymui;

62.6. pertvarko pamokų tvarkaraštį, pritaikydama jį ugdymo procesui organizuoti nuotoliniu mokymo būdu:

62.6.1. konkrečios klasės tvarkaraštyje numato sinchroniniam ir asinchroniniam ugdymui skiriamas pamokas;

62.6.2. galima nepertraukiamo sinchroninio ugdymo trukmė per dieną – iki 2 val;

62.7. susitaria su mokytojais dėl tarpdalykinio bendradarbiavimo, ugdymo turinio integracijos, kad asinchroniniu būdu vykdomas ugdymo procesas būtų įvairus ir prasmingas:

62.7.1. tikslingas tiesioginio transliavimo internetu ar televizijoje pamokų stebėjimas;

62.7.2. filmuotų užduočių atlikimas;

62.7.3. užduočių atlikimas elektroninėse platformose;

62.7.4. knygų skaitymas;

62.7.5. užduočių atlikimas iš vadovėlių ir kt., atsižvelgiant į mokinių galimybes, amžiaus ypatumus;

62.8. susitaria, kaip bus skiriamos mokymosi užduotys, kaip pateikiama ugdymui(si)reikalinga medžiaga ar informacija, kada ir kokiu būdu mokinys

**II SKYRIUS**

**NUOTOLINIO UGDYMO ORGANIZAVIMO GAIRĖS**

63. Karantino, ekstremalios situacijos, ekstremalaus įvykio laikotarpiu, mokykla organizuoja mokinių ugdymą tik nuotoliniu būdu, taikant sinchroninį ir asinchroninį mokymą.

64. Sinchroniniam ir asinchroniniam ugdymui skiriama po 50 procentų ugdymo procesui numatyto laiko (per savaitę).

65. Mokiniams, kurie mokosi nuotoliniu mokymo proceso organizavimo būdu (grupinio mokymosi forma), skiriamos Bendrojo ugdymo plano 27 punkte nustatytos pamokos per metus.

66. Nuotolinis mokymas organizuojamas pagal koreguotą mokymo tvarkaraštį, kurį tvirtinta mokyklos direktorės.

67. Pamokų pradžia – 9.00 val.

68. Kiekvieną dieną vyksta 3 - 4 pamokos/veiklos. Pagal tvarkaraštį vyksta dorinio, lietuvių kalbos, pasaulio pažinimo, matematikos, anglų kalbos pamokos. Dailės ir technologijų, muzikos, fizinio ugdymo, šokio pamokos, prevencinė programa „Antras žingsnis“ pagal galimybes integruojamos į kitus dalykus arba tarpusavyje, vyksta po pietų sinchroniniu ar asinchroniniu būdu.

69. Pamokos trukmė: 1 kl. mokiniams – 35 min., 2 – 4 kl. mokiniams – 45 min.

70. Klasės, dalyko mokytojas el. dienyne TAMO planuoja ugdymo(si) turinį savaitei:

70.1. pateikia aiškų ir konkretų pamokos uždavinį mokiniui;

70.2. skiria mokymosi užduotis;

70.3. teikia informaciją apie reikalingą ugdymui(si) medžiagą ir priemones/įrankius;

70.4. nurodo, kiek mokiniai turės skirti laiko užduotims atlikti;

70.5. nurodo, kas bus vertinama;

70.6. nurodo atsiskaitymo būdą ir laiką;

70.7. nurodo laiką, kada vyks sinchroninis mokymas, grįžtamasis ryšys;

70.8. visą informaciją kitai savaitei paskelbia penktadienį.

71. Parengiama ir mokiniams, mokinių tėvams (globėjams, rūpintojams) pristatoma mokinio nuotolinio mokymosi dienotvarkė:

|  |  |
| --- | --- |
| Laikas | Veiklos |
| 8.00 – 9.00 | mokinio individualus savarankiškas darbas, bendravimas su klasės mokytoja |
| 9.00 – 12.00 | darbas su klasės, dalyko mokytoju sinchroniniu ir asinchroniniu būdu |
| 12.00 – 13.00 | konsultacinė valanda, teikiama pagalba, suteikiamas grįžtamasis ryšys, vykdoma refleksija, sprendžiami kiti klausimai ir t.t. |
| 13.00 – 15.00 | Pagalbos specialistų, būrelių vadovų konsultacijos (pagal darbo laiką), papildoma veikla (dailės ir technologijų, muzikos, fizinio ugdymo, šokio, prevencinės programos užduočių atlikimas |

Pastaba. Dienotvarkės laikas ir veiklos gali būti koreguojamos.

72. Mokymosi įrankis – Microsoft Teams, platforma – Microsoft Office 365.

73. Mokymo priemonės – skaitmeninės ir vadovėliai, pratybų ir rašto darbų sąsiuviniai.

74. Nuotolinio mokymo metodai: „apversta klasė“, paskaita, diskusijos, atvejo tyrimas, kartojimas ir įtvirtinimas, mokomieji žaidimai, eksperimentavimas, tyrinėjimas, praktikavimosi pratimai, kūrybinio mąstymo reikalaujančios užduotys ir kt.

75. Vertinimas – ugdomasis (formuojamasis) ir apibendrinamasis:

75.1. ugdomojo vertinimo tikslas – grįžtamosios informacijos suteikimas apie mokymąsi ir tobulėjimo galimybes

75.2. apibendrinamojo vertinimo tikslas – dokumentuoti tai, kas pasiekta.

75.3. ugdomasis vertinimas vyksta kasdienių refleksijų metu, atlikus rašto darbus, kitas užduoti.

76. Individualiems pokalbiams, konsultacijoms mokytojai naudoja:

76.1. Microsoft Teams įrankį;

76.2. elektroninį dienyną TAMO;

76.3. telefono skambučius.

77. Mokiniams ir tėvams konsultacijas teikia dalykų mokytojai, administracija:

77.1. elektroninio dienyno TAMO vidinėmis žinutėmis;

77.2. telefono skambučiais.

**IV SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

 78. Mokyklos vaiko gerovės komisijai priėmus sprendimą dėl specialiųjų ugdymosi poreikių turinčių mokinių ugdymo(si) ir švietimo pagalbos teikimo, mokykla kiekvienam mokiniui sudaro individualų pagalbos planą, kuris gali būti individualaus ugdymo plano dalis, paskiria pagalbos plano įgyvendinimą koordinuojantį asmenį. Koordinuojantis asmuo su vaiku, jo tėvais (globėjais, rūpintojais) numato tarpinius ugdymosi ir pagalbos tikslus, suplanuoja jų įgyvendinimą, periodiškai aptaria pasiektus rezultatus.

**PENKTASIS SKIRSNIS**

**MOKINIŲ, TURINČIŲ ĮVAIRIAPUSIŲ RAIDOS SUTRIKIMŲ, UGDYMO ORGANIZAVIMAS**

79. Atsižvelgiant į individualias mokinio galimybes ir specialiųjų poreikių lygį, įvairiapusių raidos sutrikimų turintys mokiniai esant dideliems specialiesiems poreikiams, ugdomi bendroje klasėje, skiriant mokytojo padėjėją.

80. Mokykla, organizuodama mokinių, turinčių įvairiapusių raidos sutrikimų, ugdymą:

80.1. parengia individualų pagalbos vaikui planą, kuriame numato mokinio:

80.1.1. tolesnio mokymosi perspektyvą;

80.1.2. socialinio elgesio pasiekimus;

80.1.3. aptaria pagalbos teikimo formas ir būdus;

80.1.4. elgesio prevencijos ir intervencijos būdus;

80.2. periodiškai (ne rečiau kaip kartą per mėnesį) arba užfiksavusi mokinio pažangą ar nustačiusi, kad ugdymo procese pažanga nedaroma, peržiūri ir koreguoja individualų pagalbos vaikui planą;

80.3. paskiria pagalbos vaikui plano įgyvendinimo koordinuojantį asmenį, kuris kartu su vaiku, jo tėvais (globėjais, rūpintojais):

80.3.1. numato siekiamus tikslus;

80.3.2. suplanuoja jų įgyvendinimo žingsnius;

80.3.3. atsakomybes;

80.3.4. periodiškus susitikimus teikiamos pagalbos rezultatams aptarti;

80.4. parengia pritaikytų mokiniui nuolatinę mokymosi vietą, prireikus naudoja sieneles/širmas, skirtas dėmesiui koncentruoti ugdymo proceso metu, triukšmui mažinti. Įrengia kiek įmanoma labiau nuo triukšmo izoliuotą erdvę klasėje ar už klasės ribų, kurioje įvairiapusių raidos sutrikimų turinčiam mokiniui būtų sudaromos galimybės pertraukai veiklos metu ar esant emocinio strategijoms parinkti;

80.5. užtikrina, kad mokytojai, bendradarbiaudami su švietimo pagalbos specialistais, taikytų elgesio vertinimo priemones netinkamo elgesio priežastims nustatyti ir reikalingų įgūdžių ugdymo strategijoms parinkti.

81. Mokykla užtikrina, kad ugdymo turinys būtų pritaikomas atsižvelgiant į individualius mokinio gebėjimus ir raidos sutrikimo specifiką (mokymo medžiagą pateikti įvairiais būdais (vaizdiniu, garsiniu ir kt.). Įtraukiant mokinį veiklas būtina atsižvelgti:

81.1. į jo pomėgius;

81.2. naudoti vizualines užuominas ugdymo procese;

81.3. pateikti galimas atsiskaitymo formas ir leisti mokiniui pasirinkti atsiskaitymo formą.

82. Mokykla sudaro sąlygas ugdomosios veiklos metu daryti fizinio aktyvumo pertraukas, jų metu pagal galimybes panaudoti specialias priemones. Taiko vizualinio struktūravimo metodus ir priemones pamokų ir pertraukų metu struktūruoja erdves, veiklas, pamokas, pertraukas, užduotis, naudoja vaizdinę dienotvarkę, pasirinkimų lenteles ir kt.) bei kitą vizualinę pagalbą (pvz., atgalinius laikmačius).

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Molėtų rajono savivaldybės administracijos

Kultūros ir švietimo skyriaus vedėjo

2020 m. rugpjūčio 31d. įsak. Nr. V-33